Mobile Legends: Bang Bang

An Mobile Legends: Bang Bang (MLBB) mobile multiplayer online arena (MOBA) kawat na minukna asin ipinublikar kan Moontoon, sarong subsidiyaryo nin ByteDance. Nagluwas an kawat kan taon nin 2016 asin nagdakula sa popularidad, kadaklan kaini sa Southeast Asia. 

Sa pinakapunto kaini, an kawat natama sa duwang grupo nin limang miyembro sa tunay na panahon na may kisiyera nin 10 segundo na pag'alaman asin 10-minutong kasiribotan. Sa pagbungsod kan tradisyonal na laban kan kawat na ini, dapat maglaban an mga parakawat sa tolong langod na maraot an torre kan kalaban asin depensahan ninda an sadiri nindang torre. Arog kan classical MOBAs, mayo nin pagsasanay kan hero na makakadagdag sa lebel o magbayad tanganing makakawat. An mga gana o nadadaog ay nahihiling base sa kakayahan, abilidad, asin estratehiya.

Kasunod kan magayon na resulta, an Moonton naglaog na sa pakawat online sports sa paggibo nin manlaen-laen na rehiyonal na torneo na inapod na Mobile Legends: Bang Bang Profesional League (MPL) na nagseserbing qualifier para sa Mobile Legends World Championship. https://en.m.wikipedia.org/wiki/ Sa anom na mga kawat, ini an napili para sa inot na medyang okasyon kan esports kompetesiyon sa 2019 Southeast Asian Games na ginanap sa Pilipinas. 

Orihinal na pinangaranan ining Mobile Legends: 5v5 MOBA, an inot na pagluwas kan kawat taon nin 2016 nakakua nin kritisismo sa mga pagkakaagid kan saro pang kawat sa MOBA na inapod man na League of Legends. Bilang resulta kani, an Riot Games nagsangat nin demanda laban sa Moonton para sa pagpapakabanggaan kan copyright sa duwang suway na okasyon: kan Hulyo 2017 asin Mayo 2022. Kan Hunyo 2020, ipinagbawal an kawat sa India kaiba an 58 pang ibang Intsik na app huli sa seguridad kan gobyerno.